
GENERATORIAUS SU AUTOMOBILINE PRIEKABA
TECHNINĖ SPECIFIKACIJA
1. PIRKIMO OBJEKTAS – dyzelinis elektros generatorius sumontuotas ant automobilinės priekabos.
2. PIRKIMO OBJEKTO APIMTYS IR REIKALAVIMAI
2.1. Bendrieji reikalavimai
2.1.1. Visa pateikiama įranga/medžiagos privalo būti nauja (negali būti atnaujinta, restauruota (angl. refurbished), nenaudota, pateikta nepažeistoje gamyklinėje pakuotėje.
2.1.2. Pardavėjas turi pateikti nuorodą į gamintojo puslapį, kuriame yra tiksli pasiūlymą atitinkančio dyzelinio elektros generatoriaus techninė specifikacija.
2.1.3. Tiekėjas turi užtikrinti, kad gamintojas nėra paskelbęs žinios apie siūlomo dyzelinio elektros generatoriaus gamybos arba tobulinimo nutraukimą (pvz., angl. end of life time ar Discontinued).
2.1.4. Tiekėjas turi užtikrinti, kad įsigyjamame dyzeliniame elektros generatoriuje nebūtų įdiegta jokia papildoma programinė įranga, kuri nėra būtina tokios įrangos funkcionalumui užtikrinti. Paaiškėjus, kad dyzeliniame elektros generatoriuje yra įdiegta įtartina, šnipinėjimo ar kokia kita kenkimo programinė įranga, tai būtų traktuojama kaip reikalavimų neatitikimas ir sutarties sąlygų nesilaikymas:
2.1.5. Įranga grąžinama tiekėjui arba keičiama nauja lygiaverte ar geresne, tačiau saugumo reikalavimus atitinkančia įranga;
2.1.6. Tiekėjas padengia pirkėjo patirtą materialinę žalą.
2.1.7. Siūlomos įrangos gamintojas turi užtikrinti kokybės vadybos sistemos standartų laikymąsi įrodant tai patvirtinančiais dokumentais, kuriuos Tiekėjas turi pateikti, laikomi ISO9001 sertifikatas arba kitas lygiavertis kompetentingos institucijos išduotas dokumentas, patvirtinantis, kad gamintojo kokybės vadybos sistema atitinka pripažintus kokybės vadybos tarptautinius ar Europos standartus (turi būti pateikiama nuoroda į standarto puslapyje internete paskelbtą informaciją arba į gamintojo puslapyje paskelbtą informaciją).
2.1.8. Tiekėjas turi turėti oficialius sertifikuotus (generatoriaus gamintojo) priežiūros ir serviso specialistus Lietuvoje (pateikti tai patvirtinančius dokumentus).
2.1.9. Kartu su pasiūlymu tiekėjas turi pateikti pasiūlyme nurodyto generatoriaus atitikimo techninei specifikacijai įrodančius gamintojo dokumentus: techninius aprašus, bukletus, deklaracijų kopijas, gamintojo katalogus arba lygiaverčius dokumentus, viešai prieinamą informaciją gamintojo puslapyje ir pan. 
2.1.10. Dyzelinis generatorius turi būti pilnai paruoštas naudojimui, užpildytas visais reikalingais skysčiais, bei išbandytas.
2.1.11. Pristatyti, naują dyzelinį elektros generatorių sumontuotą ant automobilinės priekabos, pritaikytą dirbti lauko sąlygomis. Dyzelinis elektros generatorius privalo turėti gamintojo išduotą CE atitikties liudijimą ir atitikti visus Europos sąjungoje automatinėms elektros stotims taikomus reikalavimus.
2.1.12. Dyzelinis generatorius turi būti sumontuotas ir patikimai pritvirtintas ant dviašės priekabos su stabdžių sistema, pritaikytos jo masei ir gabaritams. Generatorius turi būti tvirtinamas laikantis gamintojo reikalavimų, užtikrinant saugų transportavimą ir stabilumą. Priekaba turi atitikti galiojančius Lietuvos Respublikos reikalavimus ir būti tinkama dalyvauti viešajame eisme.
2.1.13. Generatoriaus priekaba turi būti registruota užsakovo vardu, (tam bus suteiktas įgaliojimas), bei praeita priekabos techninė apžiūra.
2.1.14. Dyzelinis elektros generatorius turi būti pristatytas į Perkančiosios organizacijos nurodytą vietą. 
2.1.15. Užtikrinti, kad Tiekėjas ir jo darbuotojai turi visus būtinus leidimus, kvalifikacijos atestacijos pažymėjimus ir kitus dokumentus, leidžiančius užsiimti su šiuo pirkimu susijusia veikla.
2.1.16. Apmokyti atsakingus Užsakovo asmenis dirbti su nauja įranga.
2.1.17. Tiekimo terminas - ne ilgesnis, kaip 40 darbo dienų.
2.1.18.  Nustačius trūkumus, tiekėjas juos turi pašalinti per 5 (penkias) darbo dienas nuo Užsakovo prašymo pateikimo el. paštu Tiekėjui dienos.
2.2. Reikalavimai dyzeliniam elektros generatoriui:
	Eil. Nr.
	Parametras
	Reikalavimai
	Siūlomos prekės parametrai/ gamintojas 

	1.
	Nominalus elektrinis galingumas
	Ne mažiau 130kVA / 104 kW, skirta nuolatiniam darbui (PRP). 
	

	2.
	Darbo režimas (Rating)
	Avarinis elektros maitinimas/pastovus elektros maitinimas 
	

	3.
	Gamintojo sertifikatai
	ISO8528 1:2005; ISO 8528; ISO9001 arba lygiaverčiai sertifikatai. Atitikimas reguliacijai EMC. 
	

	4.
	Kuro sąnaudos, esant 75 %  apkrovai
	Ne daugiau, nei 22 litrų per valandą
	

	5.
	Kuro sąnaudos, esant 100% apkrovai
	Ne daugiau, nei 30 litrų per valandą
	

	6.
	Išpildymas
	Su triukšmą slopinančiu konteineriu
	

	7.
	Galios išėjimo automatinis jungiklis
	Tripolis arba keturpolis 
	

	8.
	Vidinio kuro bako konstrukcija
	Plastikinis arba metalinis kuro bakas
	

	9. 
	Vibracijų slopinimas
	Variklis ir generatorius turi būti sumontuoti ant vibracijas slopinančių įvorių
	

	10.
	Išmetimo sistema
	Išmetimo sistemoje turi būti įmontuoti vibracijas slopinantys perėjimai 
	

	11.
	Variklio sūkių reguliavimas
	Automatinis, valdomas elektroninio kontrolerio
	

	12.
	Ilgis
	Ne daugiau, nei 3100 mm
	

	13.
	Aukštis su kuro baku
	Ne daugiau, nei 1800 mm
	

	14.
	Plotis
	Ne daugiau, nei 1200 mm
	

	15.
	Triukšmo lygis 
	Ne daugiau nei 68 dBA 7 metrų atstumu ir ne daugiau nei 97dBA (LWA)
	

	16.
	Transportavimas
	Turi būti įrengtos generatoriaus kėlimui skirtos stropų užkabinimo vietos.
	

	17.
	Sauga
	Variklio kuro bakas turi būti rakinamas atskiru raktu arba priėjimas prie kuro bako turi būti apsaugotas rakinant generatoriaus korpusą.
	

	Variklis:

	18.
	Tipas
	Turbodyzelinis
	

	19.
	Aušinimas
	Uždara aušinimo skysčio sistema su radiatoriumi
	

	20.
	Paleidimas
	Starteris
	

	21.
	Cilindrų kiekis
	Ne mažiau 4
	

	22.
	Variklio darbinis tūris
	Ne daugiau 5 l
	

	23.
	Variklio alyvos kiekis
	Ne daugiau 12 l
	

	24.
	Kuro filtras
	Papildomas kuro priešfiltris su vandens atskyrimu 
	

	25.
	Oro filtras
	Sauso tipo
	

	26.
	Variklio šildytuvas
	Su termostatu, arba valdomas generatoriaus valdiklio
	

	27.
	Tepalo keitimas
	Įdiegtas rankinis siurblys tepalui iš variklio išsiurbti keitimo metu
	

	Alternatorius:

	28.
	Apsaugos klasė
	IP23
	

	29.
	Įtampos reguliatorius
	AVR
	

	30.
	Izoliacijos klasė
	H
	

	31.
	Nominali įtampa
	400 V 3/N/PE
	

	32.
	Dažnis 
	50 Hz
	

	33.
	Įtampos reguliavimo tikslumas
	Ne daugiau nei ±1%
	

	34.
	Efektyvumas
	Prie 75% apkrovos nemažiau nei 90%
	

	Kontroleris:

	35.
	Valdymas
	Vietinis ir nuotolinis relinio kontakto signalas. Turi turėti galimybę prijungti ir naudoti GSM modulį.
	

	36.
	Aliarmų kontaktai
	bent 3 programuojami
	

	37.
	Komunikacinės galimybės
	RS485 Modbus
	

	38.
	Indikacija
	LCD arba LED panelėje
	

	39.
	Nuotolinis valdymas
	Dyzelinis elektros generatorius turi turėti galimybę naudoti nuotolinį valdymą realizuotą GSM modulio pagalba, kuriuo galima valdyti, gauti informacinius pranešimus apie klaidas, matyti būseną ir t.t.
	

	40.
	Nuotoliniu būdu turi matytis pagrindiniai stoties darbo parametrai
	· stotis dirba/nedirba;
· kuro lygis;
· variklio apsukos;
· tepalo spaudimas (kai stotis dirba);
· stoties variklio temperatūra;
· stoties avarijos priežastis.
	

	Kita:

	41.
	Komplektacija
	Komplektuojama su triukšmą izoliuojančiu konteineriu, su generatoriumi, varikliu, valdymo bloku, degalų baku ir kuro padavimo sistema, variklio aušinimo sistema, dubliuotu automatinio paleidimo bloku, akumuliatoriumi bei akumuliatoriaus įkrovikliu, duslintuvu.
	

	42. 
	Surinkimo reikalavimai
	Dyzelinis elektros generatorius sumontuotas, suderintas ir išbandytas gamykloje, tiekiamas kaip vientisas komplektinis įrenginys kuris yra sumontuotas ant automobilinės priekabos.
	

	43. 
	Garantija
	Dyzeliniam elektros generatoriui suteikiama ne mažesnė kaip 2 metų garantija.
	







